Page:Dominie depos'd, or, Somr (sic) reflections on his intrigue with a young lass, and what happened thereupon (2).pdf/18

18 THE DOMINIE DEPOS'D.

This laid their din; the drink was stale, An' to't they gade wi' tooth an' nail, An' wives whase rotten tusks did fail, Wi' bread an' cheese, They birl'd fu' fast at butter'd ale To gie them ease.

They ca' upon me, then dadda, Come tune your fiddle, play us a Jigg or hornpipe, nae mair SOL FA, My bonny cock ; The Kirk an you man pluck a fa' About young Jock.

Play up, Sae merry as we hae been, Or, Wat ye wha we met yestreen, Or, Lass will ye Jend me your leem? Or, Soups o' brandy, Or, Gin the Kirk wad let's alane, Or, 'Houghmagandy.

Sic tunes as these, yea, three or four, They call'd for, ill mat they cour, Play, cries the comer, wi' a glour, The wanton toudy, Wha' did the Dominie ding o'er, Just heels o'er goudy.

O' music I had little skill, But as I could, I play'd my fill, It was my best to shaw good will, Yet a' my drift Was best how I might win the hill The wives to shift.